Diari Oficial de la Generalitat Valenciana


Sumari del DOGV 7832, del 20-07-2016 (2016/5438)

RESOLUCIÓ de 27 de juny de 2016, del conseller d'Hisenda i Model Econòmic, sobre delegació de competències en l'Agència Valenciana de Foment i garantia Agrària adscrita a la Conselleria d'Agricultura, Medi Ambient, Canvi Climàtic i Desenvolupament Rural en matèria de contractació per a nous desenvolupaments informàtics i manteniment dels ja existents en l'àmbit de la gestió de les ajudes dels fons FEADER incloses PDR 2014-2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7832

Data del DOGV
:   20-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5438


Data del document
:   27-06-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de juny de 2016, del conseller d'Hisenda i Model Econòmic, sobre delegació de competències en l'Agència Valenciana de Foment i garantia Agrària adscrita a la Conselleria d'Agricultura, Medi Ambient, Canvi Climàtic i Desenvolupament Rural en matèria de contractació per a nous desenvolupaments informàtics i manteniment dels ja existents en l'àmbit de la gestió de les ajudes dels fons FEADER incloses PDR 2014-2020. [2016/5438]  
El Decret 153/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, estableix l'estructura orgànica i competencial d'esta Conselleria, i en concret en l'article 32 determina que la Direcció General de Tecnologies de la Informació i les Comunicacions assumeix les competències per a l'Administració de la Generalitat i els seus organismes autònoms, en matèria de modernització de l'Administració, seguretat de la informació, planificació, coordinació, autorització i control de les tecnologies de la informació, les telecomunicacions i comunicacions corporatives i la teleadministració de la Generalitat.  
  
Per la seua banda, el Decret 103/2015, de 7 de juliol, del Consell, pel que estableix l'estructura orgànica bàsica de la Presidència i de les conselleries de la Generalitat, de conformitat amb el seu article 32.1, atribueix les competències en matèria de política agrària comuna a la Conselleria d'Agricultura, Medi Ambient, Canvi Climàtic i Desenvolupament Ruralment i concretament a l'Agència Valenciana de Foment i Garantia Agrària adscrita a la citada, a través de la Secretaria autonòmica d'Agricultura i Desenvolupament Rural, i d'acord amb allò que s'ha indicat en l'apartat 3 de l'article 6 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenrotllament Rural.  
D'altra banda, en el marc del Decret 123/2006, de 8 de setembre, del Consell pel qual aprova l'Estatut de l'Agència Valenciana de Foment i Garantia Agrària, s'estableix en l'article 4 les funcions de l'Agència Valenciana de Foment i Garantia Agrària, configurant-la com un «Organisme Pagador de les ajudes comunitàries en què la Generalitat tinga la competència de gestió, resolució i pagament», trobant-se entre altres funcions «la programació, anàlisi i seguiment dels fons agraris de la Unió Europea».  
Tenint en compte, que per a aconseguir està funció és necessari la utilització d'aplicacions informàtiques específiques, s'ha considerat la conveniència que la contractació dels serveis informàtics de desenrotllament es realitze amb els mateixos fons europeus, ja que la normativa ho preveu. El dit organisme pot gestionar els esmentats fons i no la Conselleria d'Hisenda i Model Econòmic, per la qual cosa a instància de la Conselleria d'Agricultura, Medi Ambient, Canvi Climàtic i Desenrotllament Rural ha sol·licitat la delegació a favor de l'Agència Valenciana de Foment i Garantia Agrària de les competències de contractació de nous desenvolupaments informàtics i manteniment dels ja existents en l'àmbit de la gestió de les ajudes dels fons FEADER incloses PDR 2014-2020 de la Comunitat Valenciana.  
Per això, és necessari compatibilitzar la distribució actual de competències amb la imprescindible adequació de determinades funcions encomanades a la Conselleria d'Agricultura, Medi Ambient, Canvi Climàtic i Desenvolupament Rural, a través de l'Agència Valenciana de Foment i Garantia Agrària, amb les competències en matèria de política agrària comuna a fi d'aconseguir una major economia i agilitat en la tramitació d'expedients que redunde a millorar la qualitat en la prestació dels serveis públics. Així doncs tenint en compte les consideracions anteriors, es creu convenient efectuar la present delegació de competències.  
Per tot això, de conformitat pel que estableix l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i de conformitat amb l'article 63 de la Llei 5/1983, de 30 de desembre, del Consell, resolc:  
  
  
Únic  
Delegar en l'Agència Valenciana de Foment i Garantia Agrària, adscrita a la Conselleria d'Agricultura, Medi Ambient, Canvi Climàtic i Desenrotllament Rural les competències com a òrgan de contractació dels nous desenvolupaments informàtics i manteniment dels ja existents en l'àmbit de la gestió de les ajudes dels fons FEADER incloses PDR 2014-2020 de la Comunitat Valenciana.  
En tot cas, per motius tècnics i de coordinació, qualsevol contracte que poguera licitar-se a partir de la present delegació, haurà de comptar amb la col·laboració i supervisió de la Direcció General de les Tecnologies de la Informació i les Comunicacions i estar subjecte a què la direcció i control de la seua execució es realitze pel personal de la dita Direcció General designat a este efecte.  
  
  
DISPOSICIONS ADDICIONALS  
  
Primera. De la constància expressa de la delegació  
En totes les resolucions que s'adopten i en els contractes que es formalitzen en virtut de delegació, es farà constar expressament el que estableix l'article 63 de la Llei 5/1983, del Consell, i en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Segona. De l'avocació i de la revocació  
Les delegacions de competències que es disposen en la present resolució no seran obstacle perquè l'òrgan delegatori pot avocar el coneixement o resolució de quants assumptes considere oportuns, podent, així mateix, revocar-les en qualsevol moment de conformitat amb el que estableix l'article 63.5 de la Llei 5/1983, de Consell, i en els articles 13 i concordants de la mencionada Llei 30/1992.  
  
Tercera. De la revocació d'anteriors delegacions  
Queden revocades les delegacions que s'oposen al que estableix la present resolució.  
  
  
DISPOSICIÓ FINAL  
  
Única  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
  
València, 27 de juny de 2016.- El conseller d'Hisenda i Model Econòmic: Vicent Soler i Marco.